钦定古今图书集成/理学汇编/经籍典/第157卷 > 《二南为正风解》前人
## 钦定古今图书集成/理学汇编/经籍典/第157卷 > 《二南为正风解》前人

“天子诸侯当大治之世，不得有风，风之生，天下无王
矣，故曰：‘诸侯无正风’。”“然则《周》《召》可谓正乎？”曰：“可与不
可，非圣人不能断其疑。当文王与纣之时，可疑也；《二南》之诗正变之间，可疑也。可疑之际，天下虽恶纣而
主文王，然文王不得全有天下，亦曰‘服事于纣焉。则
《二南》之诗作于事纣之时，号令征伐不止于受命之’”
后尔，岂所谓“周室衰而《关雎》始作”乎史氏之失也。推
而别之，二十五篇之诗，在商不得为正，在周不得为
变焉。上无明天子，号令由己出，其可谓之正乎？《二南》
起王业，文王正天下，其可谓之变乎？此不得不疑而
轻其与夺也。学《诗》者多推于周而不辨于商，故正变
不分焉，以治乱本之。《二南》之诗在商“为变，而在周为
正乎？”或曰：“未喻。”曰：“推治乱而迹之，当不诬矣。”